ועדת הבריאות, כנסת 25, פרוטוקול מספר 34, 2023-05-02 00:00

אוריאל בוסו: צהריים טובים לכולם

אוריאל בוסו:  אנחנו ממשיכים בסדר היום של הוועדה

אוריאל בוסו:  אני מתכבד לחדש את דיוני הוועדה

אוריאל בוסו:  פרק י"ד (חסמי ייבוא) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג-2023, הכנה לקריאה שנייה ושלישית

אוריאל בוסו:  וכמובן, עכשיו במסגרת החוק לתכנית הכלכלית, התשפ"ב-2021 תוקנה פקודת הרוקחים ובמסגרת תיקון זה, הוקמה ועדת חריגים, אשר תפקידיה לתת לשר הבריאות את המלצתה בנוגע לסמכותו לקבוע סוגי תמרוקים שיידרש רישיון לשווקם, ולא יהיה אפשר לשווקם לפי הצהרה בדבר עמידה בכללי הרגולציה האירופית, וכמו כן בנוגע לסמכותו להסיר סוגי תמרוקים מרשימת המוצרים שניתן לייבאם בייבוא מקביל

אוריאל בוסו: בנוסח שלפנינו מוצע להרחיב את סמכויותיה של ועדת החריגים, מאחר שכללי ייבוא מחמירים ביחס לדרישות חוקיות הייבוא של האיחוד האירופי גורמים בפועל לחסם סחר שפוגע ביכולת לייבא תמרוקים לישראל, וכתוצאה מכך לעליית יוקר המחיה

אוריאל בוסו: המטרה של הדיון והתוספת כאן היא לא להכביר רגולציה, אלא ההפך הוא הנכון – לא לתת את האפשרות לשר להוסיף בהינף יד חסמים על ההגבלות של האיחוד האירופי, אלא במידה שהוא מחליף צריך לשנות, להחמיר ולסייג מהתקנות של האיחוד האירופי

אוריאל בוסו:  זה יצטרך לעבור דרך ועדה ולא יהיה בסמכות השר

אוריאל בוסו:  זה לפי מה שקראתי ולמדתי קצת

מיכה גולדמן: אני מאגף תקציבים

מיכה גולדמן:  היקף שוק התמרוקים בישראל הוא כ-6 מיליארד שקלים

מיכה גולדמן:  השוק מתאפיין כריכוזי במיוחד ופערי המחירים ביחס לאירופה עומדים על עשרות אחוזים, ולעיתים אף מגיעים למאות אחוזים

מיכה גולדמן:  במסגרת חוק ההסדרים שהיה ב-21' בוצעה רפורמה בתחום התמרוקים במטרה לשפר את התחרות בשוק ולהוזיל את יוקר המחיה, והעיקרון המנחה היה שהייבוא יהיה מבוסס על עקרונות הייבוא האירופי כך שניתן יהיה לייבא לישראל באופן פשוט כל מוצר שנמכר באירופה

מיכה גולדמן:       במסגרת הצעת החוק שהובאה לוועדה הוצע לעשות תיקון נוסף לפקודה שיוודא שהחריגה מאירופה תהיה רק במקרים חריגים שבהם יש הצדקה מיוחדת

מיכה גולדמן:  זאת מכיוון שחריגה מהרגולציה האירופית מהווה חסם - - - יוקר המחיה, כמו שציינת

מיכה גולדמן:  על-פי ההצעה, תקנות, צווים והוראות שיקבע שר הבריאות במקרים המפורטים בפקודה ידרשו את אישור ועדת החריגים הבין-משרדית שתבחן את ההנמקות לכך שיש צורך בסטייה מהרגולציה באירופה

מיכה גולדמן:  הצורך בתיקון התחדד לאור הדיונים שהיו בנושא תקנות התמרוקים בוועדה, שבהם התברר כי לא תמיד יש הצדקות לכך שישראל תחרוג מהרגולציה המקובלת באירופה

מיכה גולדמן:  וכן לא נעשו בדיקות ואיסוף נתונים להשפעות החריגות האמורות

מיכה גולדמן:       אני אציין גם שהחוק המוצע יבטיח שבעתיד תקנות וצווים שיתקין השר, לרבות תיקונים בנושאים שלגביהם תפוג הוראת השעה עוד שנה יהיו על בסיס הרגולציה המקובלת באירופה

מיכה גולדמן:  זאת למעט במקרים שבהם ועדת החריגים השתכנעה שיש צורך בכך או ששר הבריאות באישור הממשלה החליט שלא לקבל את המלצתה

אוריאל בוסו: תודה רבה

אוריאל בוסו:  משרד הבריאות, בבקשה

ליאור אדרי: שלום, אני אור אלדר מהלשכה המשפטית של משרד הבריאות

ליאור אדרי:  כפי שהציג חברי מדובר בהצעת חוק שמבקשת להסמיך את ועדת החריגים להמליץ לכנסת, לממשלה, לאשר כל תקנה או צו שמחמירים עם דרישות חוקיות הייבוא באיחוד האירופי

ליאור אדרי:  כך אנחנו מתכוונים לעשות לאחר שהצעת החוק תאושר

אוריאל בוסו: אוקיי

אוריאל בוסו:  משרד הכלכלה, בבקשה

אנואר חילף: אני ממונה על חוקיות הייבוא במשרד הכלכלה

אנואר חילף:  אנחנו בהחלט רואים שהצעת החוק תתרום להורדת חסמי ייבוא

אנואר חילף:  אנחנו, כמובן, תומכים בה

אנואר חילף:  אם יעלו הערות ספציפיות לתיקונים אנחנו נתייחס יחד עם המשרדים

אוריאל בוסו: תודה רבה

אוריאל בוסו:  משרד המשפטים – אין התייחסות

אוריאל בוסו:  מעניין שמשרד החוץ לא באו

קריאה: לא מביאים תמרוקים מארגנטינה

אוריאל בוסו: רשות התחרות נמצאים כאן?      

שירה פאיראיזן: אין לי מה להוסיף

אוריאל בוסו: אין לך מה להוסיף

אוריאל בוסו:  זה נשמע טוב מידי, חבר'ה

טטיאנה (טניה) מזרסקי: כנראה, הכיוון הוא נכון

אוריאל בוסו: מאיגוד לשכות המסחר עורך הדין צביקה גושן, בבקשה

צביקה גושן: שלום, נעים מאוד

צביקה גושן:  אנחנו בלשכת המסחר כמובן תומכים בהקמת ועדת החריגים

צביקה גושן:  אנחנו חושבים שזה מהלך נכון ומבורך

אוריאל בוסו: הוועדה קיימת, לא מקימים את הוועדה הקבועה, אלא רק רוצים שאם השר ירצה כאלה דברים זה יצטרך לעבור בוועדה

אוריאל בוסו:  זאת המטרה

צביקה גושן: אני מתכוון למהלך החקיקתי עצמו

צביקה גושן:  הוא נכון וטוב

צביקה גושן:  ככל שדנים בהגבלות או בחומרים שהוכרז עליהם באירופה כחומרים אסורים או מוגבלים נבקש שפרק הזמן להיערכות ולהתארגנות בארץ יהיה זהה

צביקה גושן:  גם אם לא קלנדרי, יכול להיות שיהיה פער מסוים במועד שבו יוכרז חומר מסוים באירופה ועד שיוכרז בארץ, נאמר פרק זמן של חצי שנה – נבקש שפרק זמן דומה יינתן גם בארץ

צביקה גושן:  לבד מזה אין לנו הערות

אוריאל בוסו: משרד הבריאות, אתם רוצים להתייחס למה שהוא אמר?     

רינת בכר: כן, הדובר הוא נציג של איגוד לשכות המסחר, של היבואנים שמייבאים מאירופה

רינת בכר:  זאת אומרת מכיוון שהיצרנים באירופה נמצאים שם ומייצרים שם הם יודעים שחומר מסוים נאסר לשימוש באירופה

רינת בכר:  אז הם צריכים שאנחנו נגיד להם שהחומר נאסר לשימוש באירופה? לא ברור

ליאור לוי: אבל זאת גם העמדה של התאחדות התעשיינים – אותה העמדה של לשכת המסחר

אוריאל בוסו: ש?     

ליאור לוי: שאנחנו מבקשים שכאשר חומר מסוים יהיה חומר לא מוכר יינתן לתעשייה המקומית פרק זמן זהה לפרק הזמן שניתן באירופה לתעשייה האירופית

אוריאל בוסו: זה שנתיים? כמה זה?      

ליאור לוי: כמה שזה

ליאור לוי:  כל חומר והדין שלו

רינת בכר: זה כל פעם משהו אחר

רינת בכר:  יש חומרים שנציבות האיחוד האירופי מחליטה לגביהם שהיא נותנת מועד יעד לשינוי רגולציה על חומר גלם מסוים שהוא תקופה של חצי שנה, ויש חומרים שהיא נותנת להם תקופה של ארבע שנים, והיא אומרת, בעוד ארבע שנים אנחנו אוסרים על חומר הגלם הזה שיהיה במוצרים של השווקים באירופה

עדה מימון: עקרונית אין לכם התנגדות לאמץ את פרק הזמן באירופה

עדה מימון:  הקושי מתעורר כשמגלים פה בארץ במועד מאוחר יותר, ואז יוצא שבאירופה החומר כבר אסור, ופה הם אומרים, תנו לנו

עדה מימון:  אם נתנו שם חצי שנה, תנו לנו חצי שנה בין היא מתחילה מאוחר יותר

עדה מימון:  זאת גם העמדה לגבי החריגים האלה

רינת בכר: גם היום אנחנו נוהגים לאמץ את ההחלטות של האיחוד האירופי בנושאים של חומרי גלם, ואנחנו תמיד נותנים פרק זמן ומשתדלים להיצמד לאירופה

רינת בכר:  כל החקיקה הזאת, המטרה שלה היא שמה שטוב לאירופה טוב גם לנו

רינת בכר:  עכשיו אנחנו אומרים – מה שטוב לאירופה לא טוב לנו, אנחנו צריכים עוד שנה כי לא גילינו בזמן, כי אנחנו רוצים עכשיו אותו זמן כמו שנותנים לאירופה

רינת בכר:  זה יופי אבל זאת לא חקיקה תואמת אירופה

רינת בכר:  זה אומר שהיצרנים באירופה שיודעים שהם לא יכולים יותר לשווק מוצר מסוים באירופה יפנו את כל הסחורה שנשארה להם למדינת ישראל כי פה אנחנו ניתן עוד זמן

רינת בכר:       דבר שני, זה בפירוש על חשבון בריאות הציבור

רינת בכר:  אם באירופה אסור אז פה מותר? אמרנו שכל מה שטוב באירופה טוב גם פה, ועכשיו כל מה שלא טוב באירופה טוב גם פה?      ברשותך, כבוד היושב-ראש, אני רוצה להשלים את הדברים שלי

רינת בכר:  היבואנים יודעים על השינויים באירופה מהיצרנים שלהם שיושבים באירופה

רינת בכר:  הם לא צריכים שמשרד הבריאות בישראל יודיע להם מספיק זמן מראש כי הם יודעים מספיק זמן מראש

רינת בכר:       לגבי התאחדות התעשיינים – לא מזמן, בברכות ובתשואות מכל הכיוונים, הם חתמו על הסכם עם התאחדות התעשיינים האירופית והם ישבו כמשקיפים בוועדות שם, והם ידעו גם לפני כולנו על חומרים שייאסרו באירופה או יוגבלו באירופה ויוכלו לספר לכולנו

רינת בכר:  אנחנו נסכים לתת פרק זמן דומה בתנאי שנדע בזמן אמת על השינויים שמתוכננים באירופה

רינת בכר:  ואם משרד הכלכלה יסכים לעשות לנו הסכם של שיתוף מידע עם אירופה כמו שאנחנו מבקשים ממנו כבר הרבה שנים

רינת בכר:  גם בוועדה שלך בדיון האחרון ולפני האחרון שהתקיים על התקנות, ביקשנו שמשרד הכלכלה יעשה לנו הסכם כזה

רינת בכר:  ברגע שמשרד הכלכלה יעשה הסכם כזה אנחנו יכולים להתחייב לתת בדיוק אותו זמן כמו באירופה

ליאור לוי: קודם לא אמרתי את שמי

ליאור לוי:  אני ליאור לוי, הבעלים של ביסקול ויושב-ראש פורום תעשייני התמרוקים בהתאחדות התעשיינים

ליאור לוי:  כמו שאמרתי קודם, אנחנו תעשייה ישראלית, לא תעשייה אירופית

ליאור לוי:  אנחנו מאמינים בחוק האירופי, זה בסדר גמור, והסכמנו לאמץ אותו

ליאור לוי:  אנחנו כבר עובדים על הרפורמה הזאת, לפחות בזווית ההתאחדות קרוב ל-12 או 14 שנה, לדעתי

ליאור לוי:  ברכות – זאת רפורמה טובה, זאת לא רפורמה רעה

ליאור לוי:       מצד שני לא ייתכן להפלות את התעשייה לרעה גם אם אנחנו כרגע חברים זמניים באיגוד היצרנים האירופי

ליאור לוי:  יכול להיות שלא נהיה בעתיד, זה בכלל לא ברור

ליאור לוי:  לכן הציפייה שלנו והבקשה שלנו שהתעשייה הישראלית, היות שהיא כפופה לחוק הישראלי בסופו של דבר ולא לחוק אחר – אנחנו לא חברים באירופה, אין לנו ההגנות וההטבות האירופיות אלא את החוק הישראלי ואת המחוקק הישראלי – אנחנו מצפים שלתעשייה המקומית יינתן פרק זמן זהה כפי שניתן לתעשייה בחו"ל

ליאור לוי:  זאת בקשה לגיטימית, זאת לא בקשה לא לגיטימית

ליאור לוי:  החובה של המדינה, לאו דווקא משרד הבריאות – אולי משרד הכלכלה, אולי משרד האוצר או מישהו אחר – החובה של המדינה זה לדעת את החוקים הרלוונטיים שאותם הם רוצים להשית עלינו גם אם הם חוקים אירופיים

ליאור לוי:  נראה לי שזאת בקשה הגיונית למפעלים קטנים בדרך כלל שהמחזור המקסימלי שלהם הוא בסביבות 10 או 15 מיליון שקל

ליאור לוי:  אז זאת לא בקשה בשמים

ליאור אדרי: אני גם אשמח להתייחס, בבקשה

ליאור אדרי:  הצעת החוק בנוסח הנוכחי שהובא לאישור הוועדה אומרת שכל הוראה ששר הבריאות רוצה להתקין שמחמירה על ההוראות באיחוד האירופי חייבת באישור ועדת חריגים

ליאור אדרי:  אנחנו נעשה מאמצים לאמץ את הוראות האיחוד האירופי

ליאור אדרי:  כאשר לא נעשה את זה זה יגיע לדיון בוועדת חריגים, ואגב, גם לאישור ולדיון בוועדת הבריאות

ליאור אדרי:  אנחנו לא רואים צורך לקבוע באופן גורף הוראה כלשהי בנושא הזה בהצעת החוק כרגע

ליאור אדרי:  לדעתנו, זה משהו שצריך להיבחן בין מקרה למקרה

ליאור אדרי:  כשנחרוג וכשנחמיר יהיה דיון על זה גם בכנסת וגם בוועדת החריגים

ליאור לוי: אבל אם אני מבין נכון את האירוע הנוכחי – ותקני אותי אם אני טועה – למעשה אתם יכולים להודיע בהתראה של חודשים בודדים על חומר מסוים שהוא כרגע לא רלוונטי או לא מותר לשימוש

ליאור לוי:  זה דבר שאנחנו, כמובן, לא יכולים להכיל אותו

ליאור לוי:  אני מסייג – אלא, כמובן, אם מדובר בחומר שהעולם גילה לפתע שהוא, חלילה, קרצינוגני או יש בו בעיה, אז כמובן כולנו ניישר קו ולא נייצר את זה

ליאור אדרי: אנחנו מדברים פה כרגע על חומרים מסוכנים

ליאור אדרי:  אם הם לא היו מסוכנים הם לא היו נכנסים לרשימת החומרים המסוכנים - -     

ליאור לוי: כל החומרים בתמרוקים הם מסוכנים

ליאור לוי:  כדי לייצר תמרוקים צריך יותר רעלים

ליאור אדרי: בבקשה, אני מבקשת להמשיך את הדברים שלי

ליאור אדרי:  בכל הליך חקיקה שאנחנו מנהלים אנחנו מפרסמים טיוטה להערות ציבור

ליאור אדרי:  מעולם לא קרה שלא העירו לנו – "לא קראנו", "לא שמענו" – ופשוט בחקיקת בזק אסרנו חומרים

ליאור אדרי:  עובדה, רק לפני כחודשיים ניהלנו פה דיון מאוד פורה על רשימת החומרים

ליאור אדרי:  אין שום סיבה שזה לא יתנהל גם בפעם הבאה

ליאור לוי: אבל זה בתקנות, זה לא עניין של חקיקה

ליאור לוי:  אתם יכולים להודיע על החומר, זה לא קשור

ליאור אדרי: נכון

ליאור אדרי:  תקנות גם של חקיקה וחקיקת משנה שחייבת אישור של ועדת הבריאות

ליאור אדרי:  בנסיבות מסוימות היא חייבת גם באישור של ועדת החריגים

ליאור אדרי:  אין שום סיבה לעשות פה שינוי ולא בעניינים אחרים, למה חומרים זה שונה וסימון תמרוק זה שונה

ליאור אדרי:  אני באמת לא מצליחה להבין את ההבדל

ליאור אדרי:  לכן אנחנו נפרסם טיוטות, אתם תעירו, נביא את הדברים שצריך להביא לאישור ועדת חריגים

ליאור אדרי:  אם לא צריך להביא אותם אנחנו ממילא מביאים אותם לאישור ועדת הבריאות, ואתם תהיו יותר ממוזמנים לבוא ולהביע את עמדתכם ולהישמע

ליאור לוי: הנה, זה מה שאנחנו עושים – מביעים את עמדתנו ונשמעים

ליאור אדרי: בסדר גמור

אוריאל בוסו: אני מצטרף למה שאמרת קודם

אוריאל בוסו:  אנחנו תעשיינים של ישראל, חברים באיחוד האירופי

אוריאל בוסו:  זאת אומרת זה נשמע - -     

ליאור לוי: אנחנו לא חברים

אוריאל בוסו: לא חברים, אבל שמחים מאוד על התקינה האירופית ועל הייבוא משם וכולי

ליאור לוי: נכון

אוריאל בוסו: בסוף כאן נטענת טענה בריאותית להיצמד לתקינה האירופית ולייבוא משם

ליאור לוי: זה גם מה שאנחנו אומרים

אוריאל בוסו: ואז ברגע שיש cut לחומר מסוים או לסחורה מסוימת שם, איך אנחנו נותנים פה את דעתנו? גם בזה נגיד שאנחנו צריכים עוד זמן או שאנחנו יודעים להצטרף לאותו לוח זמנים של אירופה?      

דנה ריבנפלד: אנחנו מבקשים בדיוק אותו לוח הזמנים של אירופה

דנה ריבנפלד:  כששואלים מה הסיבה לזה – יש סיבה אחת: התעשייה צריכה ודאות

דנה ריבנפלד:  חומר נאסר ואין סיבה שהוא ייאסר מהיום למחר

צביקה גושן: אנחנו לא מבקשים טובות

צביקה גושן:  אנחנו רק מבקשים, וגם מצופה, שהרגולטור הישראלי יידע להכריז בד בבד עם האיחוד האירופי על חומרים מהסוג הזה

אוריאל בוסו: חלק מהרפורמה הוא נטל ואחריות עליכם

אוריאל בוסו:  לא משרד הבריאות יצטרך לעקוב אחר הסחורה כשאתם עומדים מול היצרנים שם, ואתם יודעים על משהו מסוים שנעצר, ואתה תגיד, תעצור כי שם זה נעצר

ליאור לוי: אדוני היושב-ראש, אתה מדבר על ייבוא

ליאור לוי:  אתה מדבר על יצרן בחו"ל ועל יבואן מקומי שמייבא

ליאור לוי:  אבל מה קורה עם התעשייה? האם הציפייה שלך, אדוני היושב-ראש, או של מישהו מהנוכחים פה, שהיצרן המקומי שבקושי יש לו כימאית אחת שעושה הרבה אבטחת איכות יצטרך עכשיו לעקוב אחרי אירופה? כמות הרגולציה באירופה, כמות הדירקטיבות באירופה וכמות המידע באירופה הוא כמעט בלתי סופי – יתקנו אותי החברים משמאלי

ליאור לוי:  האם באמת מצופה עכשיו שיצרן שיש לו 20 עובדים או 15 עובדים או 10 עובדים יישב כל היום ויקרא את הרגולציה האירופית כדי לראות האם יש חומר שנמצא או לא נמצא?      

אוריאל בוסו: לא, אין בעיה

אוריאל בוסו:  אבל בינתיים ישבת עם אותה כימאית אחת על סמך החומרים שקיבלת מ-list מסוים באירופה

ליאור לוי: נכון להיום קיבלתי אותו מ-list שמוגדר על-ידי משרד הבריאות

ליאור לוי:  זה המצב היום

אוריאל בוסו: כי משרד הבריאות נצמד למה שיש באירופה

דנה ריבנפלד: אנחנו מדברים על זה שאם בעתיד ייאסר חומר אנחנו נצטרך לעקוב

ליאור אדרי: אבל בעתיד כשייאסר חומר הוא ייאסר בחקיקה

ליאור אדרי:  זה יגיע לדיון

ליאור אדרי:  זה לא שפתאום out of the blue תקבל ביטול נוטיפיקציות

עדה מימון: אור, החשש שזה יגיע לדיון חודש לפני שזה נכנס לתוקף

ליאור אדרי: נכון, אבל אז יהיה דיון, יש ביקורת פרלמנטרית

ליאור אדרי:  הוועדה תפעיל שיקול דעת

ליאור לוי: אולי אני אנסה לתאר את התהליך כדי שנבין אותו

ליאור לוי:  למעשה, התהליך באירופה הוא תהליך ארוך, הוא לא קצר

ליאור לוי:  יש דיונים מסוימים רבים על מהות החומרים – האם הם קרצינוגנים או לא קרצינוגנים, האם הם מתאימים

ליאור לוי:  ואז מתכנסת ועדה, ואז מתקבלת החלטה שאומרת, לדוגמה, שתוך שנתיים אסור לייצר ותוך ארבע שנים אסור למכור את המוצרים על המדף

ליאור לוי:  זה תהליך ארוך בדרך כלל

ליאור לוי:  הפחד שלנו הוא שהמידע הזה לא יגיע בזמן אמת ליצרנים המקומיים או למשרד הבריאות, למשל, ואז חצי שנה או ארבעה חודשים לפני התוקף יגלה משרד הבריאות בכליו שזה המצב

ליאור לוי:  חלק מהיצרנים המקומיים לא יידעו או כן יידעו, אנחנו בהתאחדות נדע או לנדע – לא בטוח שנדע וגם לא בטוח שנמשיך להיות חברים באותו איגוד שאנחנו חברים בו

ליאור לוי:  ואז היכולת שלנו לייצר לא תהיה מפני שמשרד הבריאות יודיע שבאירופה בעוד חצי שנה זה כבר לא רלוונטי למרות שהייתה להם התראה ארוכה מאוד, ואנחנו ניאלץ ליישר קו לאותו אירוע, וכמובן, לא נוכל לייצר

ליאור לוי:  כי המעבר בין מוצר למוצר כאשר מחליפים רכיב לוקח באמת הרבה זמן

אוריאל בוסו: גם באירופה המעבר בין רכיב לרכיב לוקח זמן

אוריאל בוסו:  אבל אנחנו לא יכולים להיות שלושה חודשים אחרי שבאירופה כבר נמצאים בתהליך הזה, ואז אנחנו מתעוררים

ליאור לוי: אז תנפקו כלים

ליאור לוי:  התפקיד שלכם לנפק לתעשייה המקומית כלים

ליאור לוי:  מה אנחנו אמורים לעשות? לעקוב אחרי כל חוק וחוק? האם עכשיו הפכנו להיות יצרנים אירופיים? המשמעות של מה שאדוני אומר שעכשיו אנחנו הופכים להיות יצרנים אירופיים

אוריאל בוסו: - - - משרד הכלכלה - - - לקבל את התקינה האירופית

אוריאל בוסו:  אגב, בחלק מהדברים as is, זה לא שהעתקנו והלבשנו אותה כאן ואישרנו, אלא פשוט הפניה לתקינה האירופית

אוריאל בוסו:  בסדר? במקרה של הפניה מי ממשיך את ההפניה ואת המעקב אחרי ההפניה? בסוף גם חובת הנטל והמעקב הוא עליכם

ליאור לוי: אז המשמעות בפועל של מה שיקרה, אם כך יקרה, זה שלא רק שהחוק הזה לא יעזור לתעשייה המקומית, אלא די יקשה עליה מצד אחד, והוא בטח לא יטפל בכל מה שאמר האדון ממשרד האוצר שקשור לנושא של יוקר המחיה

אוריאל בוסו: משרד הכלכלה מסכים איתם?      

אנואר חילף: אני מבין את הקושי

אנואר חילף:  הם בעצם אומרים שייתכן שיהיו מקרים שלא יגיעו לוועדת חריגים

אנואר חילף:  למשל, אסרו חומר באירופה ולקח לנו שמונה חודשים לתקן את התקנות ולאסור אותו בארץ

אנואר חילף:  הזמן הזה מבחינתם איננו

אנואר חילף:  אז הם רואים את עצמם בעמדת נחיתות ביחס ליצרן האירופי

אנואר חילף:  זה מצב אמיתי, לפי הפרשנות

אנואר חילף:  לדעתי, יכול להיות מצב שמשרד הבריאות יכול לבדוק אם יש לו סוג של גמישות להתחשב במקרים האלה; או שיקבע מנגנון זריז מאוד לאמץ את האיסור יום אחרי כן, ואז זאת תהיה בעיה

רינת בכר: אין לנו בעיה באימוץ של ההחלטה הזאת מאירופה, יש לנו בעיה בקבלת המידע

רינת בכר:  ושוב, בוועדה המכובדת הזאת אני מפצירה - -     

ליאור לוי: אבל אי אפשר להעביר אותה לפתחה של - - -     

רינת בכר: אני מדברת, סליחה

רינת בכר:  אני שוב מפצירה במשרד הכלכלה לייצר לנו איזשהו הסכם בסך הכול לקבל מידע מאירופה

רינת בכר:  זה לא כל כך מסובך

רינת בכר:  אני  מבקשת ממשרד הכלכלה שיעשה לנו הסכם

רינת בכר:  אנחנו נעשה הכול בשביל לאמץ - -     

אנואר חילף: זה לא רלוונטי

רינת בכר: למה זה לא רלוונטי?      

אוריאל בוסו: כל עוד זה לא נפתר, ודיברנו על התקינה האירופית – מה עושים?      

רינת בכר: גם היו ברגע שאנחנו יודעים אנחנו מנסים לאמץ מאירופה כמה שיותר מהר

רינת בכר:  אבל לא תמיד אנחנו יודעים ברגע האמת

רינת בכר:  אז יש לנו גם היבואנים שהם בקשר רציף עם היצרנים באירופה ויכולים להעביר לנו מידע

רינת בכר:  אז לפעמים מעבירים את המידע ולפעמים לא

צביקה גושן: זה דבר שקורה גם היום

רינת בכר: נכון

ליאור אדרי: אנחנו גם עורכים שימועים לכל בעלי הרישיונות

ליאור אדרי:  כאשר יש עדכון באירופה ואנחנו מתכוונים לאמץ אותו אנחנו מפרסמים הודעה

ליאור אדרי:  כל בעלי הרישיונות והתעשייה נדרשים להגיב ולהגיד לנו האם התקופה הזאת מתאימה או לא

ליאור אדרי:  היו גם לא מעט מקרים שנתנו תקופה ארוכה יותר ממה שניתן באירופה

ליאור לוי: אבל מחר המצב יהיה שונה

ליאור לוי:  היום המצב הוא מצב של רישיון פרטני

ליאור לוי:  מחר המצב יהיה שונה

ליאור אדרי: המצב הוא לא שונה

ליאור לוי: איך לא?      

ליאור אדרי: אני אסביר בדיוק איך לא

ליאור אדרי:  כשאני רוצה לאמץ הוראה בין היא מאירופה או לא מאירופה אני מפרסמת טיוטה של תקנות כפי שאני עושה היום עם טיוטה של נוהל של משרד הבריאות, ואני שולחת אותו אליכם ואומרת, הנה, תראו, זה מה שאני שוקלת לעשות, אנא תוך 21 יום תגיבו לי, בבקשה, ותגידו לי מה אתם חושבים על זה

ליאור אדרי:  אתם תוכלו להגיב לי ולהגיד לי, לי יש מלאי שמספיק לי עכשיו לשש שנים, וחמש השנים שנתת לא יספיקו לי – תשקלי, בבקשה, לתת לי שש שנים במקום חמש שנים

ליאור אדרי:  ואז אולי אני אעשה דיונים ביני לבין עצמי, איתכם, עם ועדת הבריאות - -     

ליאור לוי: אבל זאת הבעיה שלנו

ליאור לוי:  הבעיה שלנו היא ה"אולי" – זה בדיוק הבעיה

ליאור אדרי: אתה מבקש מאתנו לשים אולי גם על מקרים שיכולים להיות מאוד חמורים ומאוד מסוכנים

ליאור לוי: זה בדיוק מה שלא ביקשתי

ליאור אדרי: זה בדיוק מה שאתה מבקש

ליאור לוי: זה בדיוק מה שלא ביקשתי

ליאור אדרי: זה כן

ליאור לוי: לא

ליאור לוי:  אמרתי בדבריי קודם בצורה ברורה שבמידה שיהיה חומר שברור לכולי עלמא שהוא חומר מסוכן או התגלה שהוא חומר מסוכן, ובאירופה נתנו לו שנה או דקה, אנחנו כמובן צריכים ליישר קו

ליאור לוי:  זה goes without saying

ליאור לוי:  אבל אם באירופה הגדירו ארבע שנים ומשרד הבריאות מגדיר - -     

אוריאל בוסו: זה פחות קשור לסעיף שאנחנו מדברים עליו כרגע

ליאור אדרי: חומרים מסוכנים בתמרוקים

ליאור אדרי:  לכן אם אני רוצה להכניס משהו לחוברת הזאת אני אומרת שהחומר הזה מסוכן

דנה ריבנפלד: אבל אם באירופה ניתנה תקופה של שנתיים?      

ליאור אדרי: מה שנאמר הוא שזה משהו שדורש בדיקה

אוריאל בוסו: מה מקובל באירופה?      

ליאור לוי: בין שנתיים לארבע

ליאור לוי: ירדנו מהדרישה של 36 חודשים

ליאור לוי:  זה פשוט, זה לא מסובך

ליאור לוי:  אני לא מבין איך על דבר כזה יכול להיות דיון

ליאור לוי:  ואני עוד יותר לא מבין שטוענים שדורשים את המידע מאירופה אבל היות שהם לא יכולים הם מטילים את העול על התעשייה שתעשה את זה

שי סומך: יש בעיה לעשות את הדבר הזה

שי סומך:  משרד הבריאות

שי סומך:  הוועדה תאשר את השינוי

שי סומך:  לכן במצב הקיים היום למשרד הבריאות יש שני גורמים מפקחים

שי סומך:  אם ועדת הבריאות תראה שההצעה היא לא ראויה היא יכולה - --  את התיקון

שי סומך:  יש היום      

אוריאל בוסו: - - -     

ליאור אדרי: אני לא יודעת על מינימום

ליאור אדרי:  אם היא תהיה סבורה היא תוכל להתנות בוועדת חריגים

ליאור אדרי:  אבל זה משהו שנצטרך לבחון אותו

אוריאל בוסו: עורכת הדין רחל      

רחל גור: מדובר בהמשך של הליך מאוד ארוך ומייגע של שחרור

אוריאל בוסו: אין סמכות לתת - - -     

רחל גור: אני אסביר ואני אשמח להתייחסות ואני מתנצלת

רחל גור:  כאשר העבירו את החומר הבסיסי לעניין פתיחת שוק התמרוקים אז הרפורמה מורכבת משני - -- ושנית השאלה של ייבוא מקביל

רחל גור:  אנחנו רוצים לוודא שלא יהיה לחצים וזה נובע - - אי אפשר להוריד מוצרים מהרשימה ללא אישור

ליאור אדרי: זה כבר - -     

רחל גור: זה שלא יהיה מנגנון להרחיב את הקיים

רחל גור:  שיהיה לוועדה אפשרות לא רק אלא גם הוספת מוצרים

רחל גור:  דווקא פה אנחנו צריכים -- -     

ליאור אדרי: בחוק ההסדרים הקודם נקבעה הוראת מעבר מיום התחילה

רחל גור: נדמה לי שזה לפי שיקול דעתו

ליאור אדרי: השיקול הוא לגבי משהו אחר

עדה מימון: את מתכוונת לייבוא מקביל

רחל גור: כן

רחל גור:  אני מדברת על הפסקה שמייצרת את הסטנדרט

רחל גור:  נכנסה רשימה סגורה

עדה מימון: הוועדה פועלת בעוד תחומים ואני לא מכירה

שי סומך: דיברתי עם ראשי הרגולציה

שי סומך:  הם לא ראו את זה כחלק מהתפקיד שלהם

עדה מימון: - - -     

גל ברנס: עמדת הממשלה - -      

אוריאל בוסו: יש מנגנון

אוריאל בוסו:  קבעו מינימום זמן – שוטף פלוס שנתיים

אוריאל בוסו:  אפשר לקבוע מנגנון דומה

רינת בכר: אם יהיה לנו הסכם כזה אנחנו בשמחה נאמץ את ה- - - האירופי

ליאור לוי: זה בלתי אפשרי

ליאור לוי:  אני גם מסכים עם מה שאמרת

ליאור לוי:  אם היא טובה למזון היא טובה גם לתמרוקים

אוריאל בוסו: - - -     

עדה מימון: - - -     

ליאור לוי: בסופו של דבר התפקיד שלי הוא לדאוג - --     

שי סומך: צריך גמישות לרגולטור

שי סומך:  יש חומרים מאוד מסוכנים שאין הצדקה לתת מועד מאוחר יותר כי אז ישראל תהיה פח הזבל של אירופה

שי סומך:  יביאו לכאן חומרים מסוכנים שנאסרו באירופה וישראל תהיה מקום שמביאים אליה חומרים מאוד מסוכנים וסעיף התחילה - - -     

ליאור לוי: אני לא מבין את מה שאתה אומר

ליאור לוי:  פח הזבל מתייחס למוצרים שמיוצרים בחו"ל

שי סומך: יש גם חומרי הגלם

שי סומך:  משרד הבריאות אומר שיש מצבים - -     

אוריאל בוסו: בוא ניתן מנגנון

שי סומך: - --     

אוריאל בוסו: לא משהו שעכשיו - - אנחנו בפרק ביניים

אוריאל בוסו:  האם אפשר שאחר כך ייקבע מנגנון ואולי בזמן הזה יצליח לשכנע את האיחוד האירופי? האם בהמשך נוכל לעשות?      

אנואר חילף: יש פה חשש להחמרה והוא מתחיל גם מהמועד שהחריגה או העיכוב לאמץ את האיסור של מוצר באירופה

ליאור אדרי: הוא חייב אישור של ועדת הכנסת

אוריאל בוסו: יש פה ועדה

אוריאל בוסו:  בוועדה יושבים גורמים

אנואר חילף: ייתכן מצב לפי החוק עכשיו שתוך חודש בלי ועדת חריגים =- -     

שי סומך: - - -     

אוריאל בוסו: לפני התיקון שנעשה בחוק השר יכול להפתיע

ליאור אדרי: הוא לא יכול להפתיע

ליאור אדרי:  מותנית באישור ועדת הבריאות

אוריאל בוסו: תצטרך לסמוך עליי

ליאור לוי: אני סומך על הנייר הכתוב

ליאור לוי:  אני לא זז ממנה כזרת

ליאור לוי:  התעשייה האירופית זוכה ליתרונות מסוימים

ליאור לוי:  זה מאוד פשוט, זה לא מסובך וזאת זכותנו

ליאור לוי:  כל זכות שתרצה

ליאור לוי:  רוצים אירופה – שיהיה אירופה

צביקה גושן: לאף אחד אין פה אינטרס להזיק לציבור

רינת בכר: גם לנו לא

צביקה גושן: תיהפך להיות פח זבל

ליאור לוי: תשקיעו ותלמדו

רינת בכר: אנחנו מבקשים - - -     

אוריאל בוסו: זה דבר שמאומץ

אוריאל בוסו:  גם הוועדה ועדת הבריאות וגם האוצר ומשרד המשפטים

ליאור לוי: האם אדוני מבין שהתעשייה המקומית נכנסת לאפליה לרעה?      

גל ברנס: זה לא משהו שנחקק פה

גל ברנס:  זה חוק משנה שעברה

טטיאנה (טניה) מזרסקי: למה לא לעשות - - -     

ליאור לוי: אנחנו ביקשנו את אותו זמן כמו באירופה

ליאור אדרי: אז יהיה זמן לדון בשאלת ההתארגנות

ליאור לוי: באירופה כל חומר ודינו – פעם שנתיים, פעם שלוש ופעם מהרגע להרגע

ליאור לוי:  אבל אנחנו לא יכולים לייצר חומרים חדשים

ליאור לוי:  לכן ביקשנו - - - אני הגעתי כשהבנתי שיש סיכום בנושא הזה

טטיאנה (טניה) מזרסקי: - - -     

אוריאל בוסו: מדברים על שינוי

אוריאל בוסו:  מדובר על מנגנון נוסף שצריך לקבע

אוריאל בוסו:  אני לא רואה אופציה שפוגעת בתעשייה

אוריאל בוסו:  אם צריך נגיש חקיקה פרטית

אוריאל בוסו:  אני בהחלט      

עדה מימון: בפרק זה גישה מחמירה

עדה מימון:  אנחנו מוחקים את המילים

עדה מימון:  אנחנו אומרים שכל הוראה מחמירה תצטרך להגיע לוועדת חריגים

עדה מימון:  מדובר בהוראות פרוצדורליות

עדה מימון:  השמטה של מדינת מקור

עדה מימון:  לכן הם לא צריכים להגיע

ליאור אדרי: סעיף 55(ד) - -     

עדה מימון: הקראה

עדה מימון:       כל התיקונים מותאמים לתוספת החדשה שהוספנו

אוריאל בוסו: - - -     

עדה מימון: להחמיר - -     

אוריאל בוסו: מי בעד? מי נגד?      

עדה מימון: סעיף 2

עדה מימון:  יראו כאילו אין בכוונתה ולא יחול כל שינוי

אוריאל בוסו: מי בעד? מי נגד?      

עדה מימון: הם מבקשים שהשר לא יוכל לקבוע סד זמנים

אוריאל בוסו: מי בעד? מי נגד?      סעיף 9

עדה מימון: - - -     

אוריאל בוסו: הסתייגות אחרונה

עדה מימון: למרות שזה לא תמרוק

אוריאל בוסו: מי בעד? מי נגד?      

עדה מימון: כל ההסתייגויות נפלו

אוריאל בוסו: מצביעים על הסעיף כנוסח הוועדה

אוריאל בוסו:  מי בעד? מי נגד? אני קובע שהסעיף עבר במתכונתו

טטיאנה (טניה) מזרסקי: היו לי הסתייגויות, הן לא עברו אבל אני אתמוך בחוק